### NN 106/2015 (5.10.2015.), Obvezatne upute broj Z I Redoslijed izbornih radnji i tijek rokova

106 05.10.2015 Obvezatne upute broj Z I Redoslijed izbornih radnji i tijek rokova

DRŽAVNO IZBORNO POVJERENSTVO REPUBLIKE HRVATSKE

2079

Na osnovi članka 56. točke 3. Zakona o izborima zastupnika u Hrvatski sabor (»Narodne novine«, broj 66/15 – pročišćeni tekst i 104/15. – Odluka i Rješenje Ustavnog suda Republike Hrvatske, broj: U-I-1397/2015 od 24. rujna 2015., dalje: Zakon) Državno izborno povjerenstvo Republike Hrvatske propisuje

OBVEZATNE UPUTE BROJ Z I

REDOSLIJED IZBORNIH RADNJI I TIJEK ROKOVA

1. Predsjednica Republike Hrvatske raspisala je izbore za zastupnike u Hrvatski sabor Odlukom o raspisivanju izbora za zastupnike u Hrvatski sabor od 5. listopada 2015.

Odluka Predsjednice Republike Hrvatske o raspisivanju izbora za zastupnike u Hrvatski sabor stupa na snagu danom donošenja – 5. listopada 2015.

Izbori će se održati u nedjelju, 8. studenog 2015.

2. Rokovi teku od

6. listopada 2015. u 00:00 sati.

3. Prijedlozi lista kandidata, odnosno prijedlozi kandidata za izbor zastupnika i njihovih zamjenika moraju prispjeti Državnom izbornom povjerenstvu Republike Hrvatske (dalje: Državno izborno povjerenstvo) najkasnije u roku 14 dana od dana stupanja na snagu odluke o raspisivanju izbora, dakle

19. listopada 2015. do 24:00 sata

(članak 22. stavak 1. Zakona).

4. Državno izborno povjerenstvo će u roku 48 sati od isteka roka iz točke 3. ovih Obvezatnih uputa prihvatiti i u svim dnevnim novinama u Republici Hrvatskoj i na Hrvatskoj radioteleviziji objaviti sve pravovaljano predložene liste te imena i prezimena kandidata za svaku izbornu jedinicu i kandidate za XII. izbornu jedinicu.

Državno izborno povjerenstvo u istom će roku javno objaviti za svaku izbornu jedinicu zbirnu listu svih pravovaljano predloženih lista te kandidature za XII. izbornu jedinicu

dakle, najkasnije

21. listopada 2015. do 24:00 sata

(članak 23. stavak 1. i 2. Zakona).

5. Državno izborno povjerenstvo će u roku 48 sati od isteka roka iz točke 3. ovih obvezatnih uputa, dostaviti u sjedišta diplomatsko-konzularnih predstavništava Republike Hrvatske sve prihvaćene liste za svaku izbornu jedinicu kao i zbirnu listu izbornih lista svake izborne jedinice te kandidature za XII. izbornu jedinicu radi njihove javne objave, dakle najkasnije do

21. listopada 2015. do 24:00 sata

(članak 23. stavak 4. Zakona).

6. Izborna promidžba počinje danom objave zbirnih lista izbornih jedinica te kandidatura u XII. izbornoj jedinici, a završava 24 sata prije dana održavanja izbora, dakle do

6. studenog 2015. u 24:00 sata.

Izborna promidžba za glasovanje u inozemstvu završava

5. studenog 2015. u 24:00 sata.

(članak 28. stavak 1. i članak 80. stavak 2. Zakona).

7. Zabrana izborne promidžbe (izborna šutnja), objavljivanje procjene izbornih rezultata, kao i objavljivanje prethodnih neslužbenih rezultata izbora, objavljivanje fotografija, izjava i intervjua nositelja lista, odnosno kandidata te navođenje njihovih izjava ili pisanih djela u medijima, traje

od 7. studenog 2015. u 00:00 sati

do 8. studenog 2015. u 19:00 sati.

Zabrana izborne promidžbe za glasovanje u inozemstvu traje

od 6. studenog 2015. u 00:00 sati

do 8. studenog 2015. u 19:00 sati

(članak 28. stavak 2. i članak 80. stavak 2. Zakona).

8. Izborna povjerenstva izbornih jedinica za područje Republike Hrvatske objavit će koja su biračka mjesta određena s naznakom koji će birači glasovati na pojedinim biračkim mjestima najkasnije 10 dana prije održavanja izbora, dakle

28. listopada 2015. do 24:00 sata.

Državno izborno povjerenstvo objavit će koja su biračka mjesta određena izvan Republike Hrvatske, s naznakom koji će birači glasovati na pojedinom mjestu najkasnije 10 dana prije glasovanja u diplomatsko-konzularnim predstavništvima Republike Hrvatske, dakle

27. listopada 2015. do 24:00 sata

(članak 70. i članak 80. stavak 2. Zakona).

9. Ministar obrane odredit će biračka mjesta na kojima će glasovati birači na službi u Oružanim snagama Republike Hrvatske.

Ministar pomorstva, prometa i infrastrukture odredit će biračka mjesta na kojima će glasovati birači koji se kao članovi posade pomorskih i riječnih brodova pod hrvatskom zastavom na dan izbora zateknu izvan granica Republike Hrvatske te birači na plutajućim objektima u unutrašnjim morskim vodama i teritorijalnom moru Republike Hrvatske.

Ministar pravosuđa odredit će biračka mjesta na kojima će glasovati birači lišeni slobode.

Ministar vanjskih i europskih poslova odredit će biračka mjesta za glasovanje birača koji se na dan izbora nalaze u mirovnim operacijama i misijama.

Ministar socijalne politike i mladih odredit će biračka mjesta na kojima će se glasovati birači koji su smješteni u ustanovama socijalne skrbi.

Navedeni ministri odredit će biračka mjesta najkasnije do

28. listopada 2015. do 24:00 sata

(članak 71. Zakona).

10. Izborna povjerenstva izbornih jedinica imenovat će biračke odbore najkasnije pet dana prije dana održavanja izbora, dakle

2. studenog 2015. do 24:00 sata.

Državno izborno povjerenstvo imenovat će biračke odbore za glasovanje u diplomatsko-konzularnim predstavništvima najkasnije pet dana prije glasovanja, dakle

1. studenog 2015. do 24:00 sata

(članak 69. stavak 5. i članak 80. stavak 2. Zakona).

11. Glasovanje traje neprekidno

8. studenog 2015. od 7:00 do 19:00 sati.

U diplomatsko-konzularnim predstavništvima glasovanje traje

7. studenog 2015. od 7:00 do 19:00 sati i

8. studenog 2015. od 7:00 do 19:00 sati.

Biračka mjesta se zatvaraju u 19:00 sati. Biračima koji su se zatekli u 19:00 sati na biralištu omogućit će se glasovanje.

12. Birački odbor dostavlja zapisnik o svom radu s ostalim izbornim materijalom općinskom ili gradskom izbornom povjerenstvu, najkasnije u roku 12 sati od zatvaranja birališta, dakle

9. studenog 2015. do 7:00 sati.

Birački odbor u sjedištu diplomatsko-konzularnog predstavništva Republike Hrvatske dostavlja zapisnik o svom radu s ostalim izbornim materijalom izravno Državnom izbornom povjerenstvu u roku 48 sati od zatvaranja birališta, dakle

10. studenog 2015. do 19:00 sati

(članak 87. Zakona).

13. Gradsko izborno povjerenstvo odnosno općinsko izborno povjerenstvo dostavlja zapisnik o svom radu s ostalim izbornim materijalom izbornom povjerenstvu izborne jedinice najkasnije u roku 18 sati od zatvaranja birališta, dakle

9. studenog 2015. do 13:00 sati

(članak 88. stavak 2. Zakona).

14. Izborno povjerenstvo izborne jedinice zbrojit će rezultate glasovanja na biračkim mjestima na svom području najkasnije u roku 24 sata od sata zatvaranja biračkog mjesta, dakle

9. studenog 2015. do 19:00 sati

(članak 89. stavak 3. Zakona).

Izborno povjerenstvo izborne jedinice dostavit će izborne rezultate na svom području Državnom izbornom povjerenstvu zajedno sa zapisnikom na način i u roku koji im ono odredi.

15. Državno izborno povjerenstvo, kad utvrdi rezultate glasovanja za zastupnike, bez odlaganja će objaviti:

– broj birača upisanih u popise birača, broj birača koji su glasovali u svakoj izbornoj jedinici, koliko glasova je dobila pojedina lista u izbornoj jedinici, imena i prezimena kandidata s te liste s brojem preferiranih glasova, i koliko je bilo nevažećih glasačkih listića,

– broj zastupničkih mjesta koje je dobila svaka lista te imena i prezimena kandidata koji su izabrani za zastupnike,

– ime i prezime kandidata i njihovih zamjenika (gdje se biraju) koji su izabrani u XII. izbornoj jedinici u kojoj se biraju zastupnici nacionalnih manjina.

*Računanje rokova u inozemstvu*

16. Rokovi u inozemstvu računaju se prema lokalnom vremenu mjesta u kojem se glasuje.

*Zaštita izbornog prava*

17. Zaštita izbornog prava ostvaruje se u skladu s odredbama članka 96. do 102. Zakona.

18. Ove Obvezatne upute stupaju na snagu danom donošenja, a objavit će se na internetskim stranicama Državnog izbornog povjerenstva www.izbori.hr i u »Narodnim novinama«.

Klasa: 013-03/15-01/24

Urbroj: 507/19-15-1

Zagreb, 5. listopada 2015.

Predsjednik

Branko Hrvatin, dipl. iur., v. r.

106 05.10.2015 Obvezatne upute broj Z I Redoslijed izbornih radnji i tijek rokova

106 05.10.2015 Obvezatne upute broj Z I Redoslijed izbornih radnji i tijek rokova